Publication: Magyar Közlöny
Issue: MK-1998-74 (Year: 1998, Number: 74)
Era: 1990-2004
Section: a 41/1997. (V. 28.) FM rendelethez
Paragraph Index: 3323

(1) Fogyasztásra csak az elváltozott szervek, húsrészek alkalmatlanok a következő esetekben: — a nem specifikus kórokozók által előidézett tüdőelváltozások, különösen = a tüdőnek vagy nyirokcsomójának gyulladásos elváltozása, = a tüdőben vér, gyomortartalom, forrázóvíz vagy más idegen anyag jelenléte, — a nem specifikus kórokozók által előidézett sertésfej-elváltozások, különösen = ha az áll alatti nyirokcsomóban ennek egyharmadánál nagyobb tályog van, vagy = ha az áll alatti, a garat körüli és fültő alatti nyirokcsomók közül legalább kettőben van tályog, tekintet nélkül ezek nagyságára, — a szarvasmarhák ragadós tüdőlobja, — a zsigerek egy szervre korlátozódó idült gümőkórja, — sertéstífusz (a sertések idült paratífusza), — actinomycosis vagy botriomycosis, — sertések torzító orrgyulladása, — az ember egészségére közvetlenül nem ártalmas élősködőknek vagy azok fejlődési alakjainak (mételyek, galandférgek, orsóférgek, hólyagférgek, szarkosporidiumok stb.) zsigerekben való jelenléte, — az egész szerv, ha az élősködők száma nagy, azok könnyen nem távolíthatók el, és a szövetekben jelentékeny elváltozást mutatnak, — csak az elváltozott szervrész, ha az élősködők száma csekély, azok könnyen eltávolíthatók, és a szövetekben jelentékeny elváltozást nem okoztak, — helyi gyulladásos elváltozások, valamint betokolt gennyes eves tályogok esetén, ha az élőállat vizsgálat során az állat egészségesnek mutatkozott és a húsvizsgálat alkalmával vérfertőzésre utaló kórbonctani elváltozások nem voltak észlelhetők, vagy a vérfertőzés gyanúja ellenére a laboratóriumi kiegészítő húsvizsgálat kedvező eredménnyel járt, — szennyező mikróbáknak csak a zsigerekre szorítkozó nagy számban való jelenléte, — egyetlen szervben elhatárolt daganat esetén, továbbá — szöveti sérülések (pl. zúzódás, sebzés, fekély, csonttörés) esetén, ha ezekhez nem társult lázas hőmérsékletemelkedés, vagy ha társult is, de a laboratóriumi kiegészítő húsvizsgálat kedvező eredményű, — szövetek vagy szervek sorvadása, túltengése, túlburjánzása, elfajulása, véres vagy vizenyős beszűrődése, azokban észlelt mész-, festék- vagy gyógyszerlerakódás, — egyes szervekre vagy húsrészekre korlátozódó = kezdődő fülledés, = kisfokú, kis kiterjedésű és csak a felületre szorítkozó rothadás, penészedés vagy avasodás, — zsigereknek gennyel vagy más gyulladásos termékkel (savó, izzadmány) való szennyezettsége, — hús vagy zsigerek kiterjedt felületi vagy mélyreható szennyezettsége esetén, ha megtisztításuk nem lehetséges, — fejlődési rendellenességek.

Source: https://magyarkozlony.hu/hivatalos-lapok/adf08acb3c9193490bf4bd7f01a5fe2506309a46/dokumentumok/4daa75fd1791c92b07a0f3e5cf7dca54bc24933e/letoltes